ДОГОВОР №.........../.................2016 г.

Зa **Доставка на офис материали и консумативи за нуждите на Центъра за почасово предоставяне на услуги за социално включване в Община Перник в сграда частна общинска собственост, находяща се на ул. „Инженерна“ №6 и офис материали и консумативи за нуждите на екипа за управление на проекта**, попроект „Създаване на нов Център за почасово предоставяне на услуги за социално включване в общността или в домашна среда в Община Перник”, Процедура за предоставяне на безвъзмездна финансова помощ BG05М9ОP001-2.002 „Независим живот“, Договор № BG05M9OP001-2.002-0139, финансиран от Оперативна програма „Развитие на човешките ресурси 214-2020г.“, съфинансиран от Европейския социален фонд на европейския съюз.

Днес, ……….2016 г., между

1. ОБЩИНА ПЕРНИК със седалище и адрес на управление: гр. Перник, област Перник, пл. „Св. Иван Рилски”, № 1А, ЕИК 000386751, представлявана **Вяра Церовска, Кмет на Община Перник***.* **и Директор Дирекция „СБФ” Ирина Станоева** от една страна, наричана за краткост ВЪЗЛОЖИТЕЛ,

и от друга

2**. …..………….., с адрес на управление: ……………….., ЕИК ………… представлявано от ………………………. - Управител,** наричан по-долу за краткост ИЗПЪЛНИТЕЛ.

на основание чл.14, ал.4, т.2 от ЗОП

страните се споразумяха за следното:

**І. ПРЕДМЕТ НА ДОГОВОРА**

Чл.1.(1).ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши **„Доставка на офис материали и консумативи за нуждите на Центъра за почасово предоставяне на услуги за социално включване в Община Перник в сграда частна общинска собственост, находяща се на ул. „Инженерна“ №6 и офис материали и консумативи за нуждите на екипа за управление на проекта**“, попроект „Създаване на нов Център за почасово предоставяне на услуги за социално включване в общността или в домашна среда в Община Перник”, Процедура за предоставяне на безвъзмездна финансова помощ BG05М9ОP001-2.002 „Независим живот“, Договор № BG05M9OP001-2.002-0139, финансиран от Оперативна програма „Развитие на човешките ресурси 214-2020г.“, съфинансиран от Европейския социален фонд на европейския съюз.

 (2) Изпълнителят следва да осъществи всички необходими дейности, съгласно обхвата им, определен в Техническата спецификация на ВЪЗЛОЖИТЕЛЯ, неразделна част от Договора.

(3) Възложителят си запазва правото да заявява и получава и други канцеларски материали извън включените в техническата спецификация артикули по представен от Изпълнителя каталог.

**ІI. СРОК НА ИЗПЪЛНЕНИЕ**

**Чл.2.(**1). Настоящият договор се сключва за срок до приключване срока на проекта -31.12.2017г.

(2). ВЪЗЛОЖИТЕЛЯТ поръчва чрез писмена заявка, вида и количеството на необходимите офис материали и/или консумативи, в съответствие с Техническата спецификация.

(3). Изпълнителят се задължава да достави заявеното количество офис материали и/ или консумативи не по-късно от 5 (пет) работни дни от получаването на заявката.

(4). Предаването се удостоверява с приемо–предавателен протокол, подписан в 2 (два) екземпляра от упълномощени от ВЪЗЛОЖИТЕЛЯ и ИЗПЪЛНИТЕЛЯ лица.

**III. ЦЕНА И НАЧИН НА ПЛАЩАНЕ**

**Чл. 3**.(1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ обща цена в размер на **…………………… с ДДС или ……………………….. без ДДС.**

(2). Плащането на заявените количества офис материали и/ или консумативи се извършва по банков път по сметка на ИЗПЪЛНИТЕЛЯ в срок от 30 /тридесет/ работни дни след извършване на доставката, приемането им от ВЪЗЛОЖИТЕЛЯ без забележки с двустранно подписан приемо-предавателен протокол и представяне на фактура. Във фактурата задължително трябва да се съдържа и следния текст: ***„Разходът е по проект BG05M9OP001-2.002-0139-С001, „Създаване на нов Център за почасово предоставяне на услуги за социално включване в общността или в домашна среда в Община Перник“, финансиран от Оперативна програма „Развитие на човешките ресурси“ 2014-2020г., съфинансирана от Европейския социален фонд на Европейския съюз.”***

(3) Банковата сметка на ИЗПЪЛНИТЕЛЯ е:

Банка: ………………..

IBAN: ……………………….

BIC: …………………………….

(4) В цената по чл. 3 са включени и всички транспортни разходи до мястото на доставка.

**ІV.** **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 4.** (1) ВЪЗЛОЖИТЕЛЯТ е длъжен да окаже необходимото съдействие на Изпълнителя за изпълнение на договора.

(2) ВЪЗЛОЖИТЕЛЯТ е длъжен да приеме от Изпълнителя заявените количества офис материали и/или консумативи, при качествено и точно изпълнение на доставката, с подписване на приемо-предавателен протокол.

(3) Възложителят е длъжен да заплати на Изпълнителя съответното възнаграждение за заявената доставка, съобразно раздел ІІІ от настоящия договор.

(4) Възложителят има право да иска от Изпълнителя да изпълни доставката в срок и без отклонения.

(5) За установяване неспазване на изискванията на Техническата спецификация и при отклонения и недостатъци се съставя констативен протокол, подписан от упълномощените лица на ВЪЗЛОЖИТЕЛЯ и ИЗПЪЛНИТЕЛЯ, в който се определя срока за отстраняването им.

(6) Констатираните по реда на предходния член отклонения и недостатъци се отстраняват от ИЗПЪЛНИТЕЛЯ за негова сметка. В случай че недостатъците не могат да бъдат отстранени своевременно, ВЪЗЛОЖИТЕЛЯТ може да откаже да приеме изцяло или частично изпълнението на съответната доставка, съответно да откаже да заплати частично или изцяло цената по договора.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5.** (1). ИЗПЪЛНИТЕЛЯТ се задължава да достави на ВЪЗЛОЖИТЕЛЯ офис материали и/или консумативи, заявени съгласно раздел ІІ, Чл. 2.(2) от настоящия договор.

(2). Изпълнителят се задължава да доставя заявеното количество офис материали и/ или консумативи в сроковете по раздел ІІ, Чл. 2.(3). от настоящия договор.

(3) ИЗПЪЛНИТЕЛЯТ се задължава да осигури за своя сметка транспорта по доставката до местоизпълнението – сградата Община Перник и гр. Перник, ул. „Инженерна“ №6

(4). При доставянето на заявените количества офис материали и/или консумативи, упълномощените от Изпълнителя и ВЪЗЛОЖИТЕЛЯ лица, съгласно раздел ІІ, Чл. 2.(4). от настоящия договор съставят приемо-предавателен протокол в два екземпляра.

(5). Изпълнителят има право да иска от ВЪЗЛОЖИТЕЛЯ необходимото съдействие за осъществяване на доставката.

(6). ИЗПЪЛНИТЕЛЯТ има право да получи от Възложителя съответното възнаграждение за извършената доставка, при качествено и точно изпълнение на доставката.

(7). ИЗПЪЛНИТЕЛЯТ е длъжен да не разкрива информация пред трети лица, станала му известна при и по повод изпълнението на задълженията му по този договор.

(8). ИЗПЪЛНИТЕЛЯТ е длъжен да информира текущо ВЪЗЛОЖИТЕЛЯ за хода на изпълнението на настоящия договор.

**VІ. ПРИЕМАНЕ**

**Чл. 6.**(1). Приемането за извършената работа се осъществява чрез окончателен двустранно подписан приемателно-предавателен протокол от упълномощени от ВЪЗЛОЖИТЕЛЯ и ИЗПЪЛНИТЕЛЯ лица, който заедно с издадената фактура е основание за извършване на плащане, съобразно условията на раздел ІІІ от договора.

**VІI. КОНФИДЕНЦИАЛНОСТ**

**Чл.7**(1). ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора.

(2). ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

(3). ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

**VІІІ. НЕУСТОЙКИ И САНКЦИИ**

**Чл.8**(1). При неизпълнение на поетите задължение, уточнени в настоящия договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,10% от стойността на неизпълненото задължение за всеки просрочен ден, но не повече от 5% от общата стойност на договора.

(2). В случай, че договорът бъде прекратен по взаимно съгласие страните не си дължат неустойки.

(3). При прекратяване на договора по чл.9, ал.2 ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ. ВЪЗЛОЖИТЕЛЯТ дължи на ИЗПЪЛНИТЕЛЯ само такава част от направените разходи към момента на прекратяване на договора, която е сертифицирана по надлежния ред от Сертифициращия орган и отговаря на изпълнената част задължение по договора.

(4). ИЗПЪЛНИТЕЛЯ се задължава да възстановява суми по установени нередности, заедно с дължимата лихва и други неправомерно получени средства.

(5). Ако ВЪЗЛОЖИТЕЛЯТ е обезщетил третите лица в случаите на предходната алинея, той има право на регрес срещу ИЗПЪЛНИТЕЛЯ.

**ІХ. ПРЕКРАТЯВАНЕ НА ДОГОВОРА**

**Чл.9.** (1). Настоящият договор може да бъде прекратен в следните случаи:

1. С изтичане на срока по чл. 2;
2. При изпълнение предмета на договора преди изтичане на срока по чл. 2, удостоверено с двустанно подписан приемо-предавателен протокол;
3. По взаимно съгласие между страните, изразено в писмена форма;
4. При обявяване в несъстоятелност или ликвидация на една от страните.

(2) Когато са настъпили съществени промени във финансирането, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

(3) В случай на неизпълнение на задълженията по договора с 10 дневно писменно предизвестие отправено от изправната към неизправната страна.

(4)Споровете, възникнали при изпълнение на договора се уреждат с преговори между страните и двустранни писмени споразумения, а при непостигане на съгласие, същите се отнасят за разрешаване до компетентен орган.

**Х.** **ЗАКЛЮЧИТЕЛНИ РАЗПОРЕДБИ**

**Чл. 10**.(1). Комуникацията по този договор се осъществява в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

(2). За неуредените в настоящия договор въпроси се прилагат разпоредбите на действащото българско законодателство.

Лице за контакт от страна на ВЪЗЛОЖИТЕЛЯ: **Анита Сарафска** – Ръководител на проект „Създаване на нов Център за почасово предоставяне на услуги за социално включване в общността или в домашна среда в Община Перник”, Договор № BG05M9OP001-2.002-0139, съфинансиран от Европейския социален фонд чрез Оперативна програма „Развитие на човешките ресурси 2014-2020”.

Лице за контакт от страна на ИЗПЪЛНИТЕЛЯ **…………………….** – Управител на .…………………..**.**

Неразделна част от настоящия договор е Техническата спецификация на ВЪЗЛОЖИТЕЛЯ

Настоящият договор се състави в четири еднообразни екземпляра, един за **ИЗПЪЛНИТЕЛЯ** и три за **ВЪЗЛОЖИТЕЛЯ**.

|  |  |
| --- | --- |
| **ЗА ВЪЗЛОЖИТЕЛЯ:** | **ЗА ИЗПЪЛНИТЕЛЯ:** |
| **КМЕТ: ………………………….** | **………………………..** |
| **(Вяра Церовска)** |  **(……………………………..)** |
| **Директор Дирекция „СБФ”: ............................** |  |
| **(Ирина Станоева)** |  |